Α4-0286/95

Πρόταση κανονισμού του Συμβουλίου που τροποποιεί τον κανονισμό (ΕΟΚ) αριθ. 1408/71 όσον αφορά την εφαρμογή των συστημάτων κοινωνικής ασφάλισης στους μισθωτούς, τους μη μισθωτούς και τα μέλη των οικογενειών τους που διακινούνται στο εσωτερικό της Κοινότητας και τον κανονισμό (ΕΟΚ) αριθ. 574/72 για τον καθορισμό των όρων εφαρμογής του κανονισμού (ΕΟΚ) αριθ. 1408/71 (COM(95)0352 - C4-0389/95 - 95/0196(CNS)

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

ΑΡΘΡΟ 1, ΠΑΡΑΓΡΑΦΟΣ -1 (νέα)

Τίτλος (Κανονισμός (ΕΟΚ) αριθ. 1408/71)

>Κείμενο μετά την ψηφοφορία στο ΕΚ>

-1. Να τροποποιηθεί ο τίτλος ως εξής:

«Κανονισμός (ΕΟΚ) αριθ. 1408/71 περί εφαρμογής των συστημάτων κοινωνικής ασφάλισης στα πρόσωπα που διακινούνται εντός της Κοινότητας».

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ -1α (νέα)

Άρθρο 1, σημείο ι) (Κανονισμός (ΕΟΚ) αριθ. 1408/71)

>Κείμενο μετά την ψηφοφορία στο ΕΚ>

-1α) Το άρθρο 1 τροποποιείται ως εξής:

Το σημείο ι), προτελευταίο εδάφιο διατυπώνεται ως εξής:

«Οι διατάξεις του προηγουμένου υπεδαφίου δεν δύνανται να έχουν ως συνέπεια την εξαίρεση από το πεδίο εφαρμογής του παρόντος κανονισμού συμβατικών διατάξεων που αφορούν τις «πρόωρες συντάξεις».

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 1, ΕΔΑΦΙΟ 1α (νέο)

Άρθρο 1, σημείο κα) (νέο) (Κανονισμός (ΕΟΚ) αριθ. 1408/71)

>Κείμενο μετά την ψηφοφορία στο ΕΚ>

Μετά το σημείο κ) να προστεθεί το εξής σημείο:

«κα) Με τον όρο «επίδομα πρόωρης συνταξιοδότησης» νοείται κάθε παροχή εις χρήμα άλλη από την πρόωρη συνταξιοδότηση που δίδεται μετά από μια ορισμένη ηλικία σε εργαζόμενο ο οποίος βρίσκεται σε πλήρη ή μερική ανεργία, μέχρι την ηλικία κατά την οποία μπορεί να λάβει σύνταξη γήρατος ή μη μειωμένη πρόωρη συνταξιοδότηση και για τη χορήγηση της οποίας δεν τίθεται ως προϋπόθεση να βρίσκεται στη διάθεση της επιθεώρησης εργασίας του αρμοδίου κράτους.»

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 1α (νέα)

Άρθρο 2, παράγραφος 3α (νέα) (Κανονισμός (ΕΟΚ) αριθ. 1408/71)

>Κείμενο μετά την ψηφοφορία στο ΕΚ>

1α. Προστίθεται νέα παράγραφος 3α στο άρθρο 2:

>Κείμενο μετά την ψηφοφορία στο ΕΚ>

"3α. Τα οριζόμενα στην παράγραφο 1α του άρθρου 22, όπως και το άρθρο 31 εφαρμόζονται στους υπηκόους τρίτων χωρών που διαμένουν νομίμως στο έδαφος ενός κράτους μέλους και στα μέλη της οικογενείας τους.»

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 1β (νέα)

Άρθρο 4, παράγραφος 4 (Κανονισμός ΕΟΚ αριθ. 1408/71)

>Κείμενο μετά την ψηφοφορία στο ΕΚ>

1β. Να αντικατασταθεί το άρθρο 4, παρ. 4 από το εξής κείμενο:

>Κείμενο μετά την ψηφοφορία στο ΕΚ>

"4. Ο παρών κανονισμός δεν ισχύει για την κοινωνική και ιατρική πρόνοια, ούτε για τα συστήματα παροχών υπέρ θυμάτων του πολέμου ή των συνεπειών του».

(Τροπολογία 7)

ΑΡΘΡΟ 1, ΠΑΡΑΓΡΑΦΟΣ 1γ (νέα)

Άρθρο 20 (Κανονισμός (ΕΟΚ) αριθ. 1408/71)

>Κείμενο μετά την ψηφοφορία στο ΕΚ>

1γ. Να αντικατασταθεί το άρθρο 20 από το εξής κείμενο:

>Κείμενο μετά την ψηφοφορία στο ΕΚ>

«Ο μεθοριακός εργαζόμενος δύναται επίσης να λάβει τις παροχές στο έδαφος του αρμοδίου κράτους. Οι παροχές αυτές καταβάλλονται από τον αρμόδιο φορέα σύμφωνα με τη νομοθεσία του κράτους αυτού, σαν να κατοικούσε εκεί ο εργαζόμενος. Τα μέλη της οικογενείας του και οι παλαιοί μεθοριακοί εργαζόμενοι που έχουν δικαίωμα συντάξεως ή παροχής ή προσυντάξεως βάσει της νομοθεσίας του κράτους μέλους στο έδαφος του οποίου έχουν εργαστεί ως μεθοριακοί εργαζόμενοι καθώς και τα μέλη της οικογενείας τους και οι επιζώντες δύνανται να λάβουν παροχές εις είδος υπό τους ιδίους όρους.

>Κείμενο μετά την ψηφοφορία στο ΕΚ>

Όταν στο κράτος μέλος διαμονής η πρόσβαση στο καθεστώς κοινωνικής ασφάλειας εξαρτάται από ήδη εκτελεσθείσα εργασία πρέπει ο ευρισκόμενος σε πλήρη ανεργία εργαζόμενος, τόσο κατά την περίοδο της ανεργίας όσο και όταν συμπληρώσει και μετά την συμπλήρωση της ηλικίας συνταξιοδότησης, βάσει των δεδουλευμένων στη χώρα εργασίας, να έχει πρόσβαση στο σύστημα ασφάλισης ασθενείας στο κράτος μέλος διαμονής.»

(Τροπολογία 8)

ΑΡΘΡΟ 1, ΠΑΡΑΓΡΑΦΟΣ 2α (νέα)

Άρθρο 25, παράγραφος 2 (Κανονισμός (ΕΟΚ) αριθ. 1408/71)

>Κείμενο μετά την ψηφοφορία στο ΕΚ>

2α. Το άρθρο 25 αντικαθίσταται από το εξής κείμενο:

>Κείμενο μετά την ψηφοφορία στο ΕΚ>

"2. Ο ευρισκόμενος σε πλήρη ανεργία εργαζόμενος για τον οποίο εφαρμόζονται οι διατάξεις του άρθρου 71 παρ. 1 περίπτωση α) ii) ή περίπτωση β) ii), πρώτη φράση και ο εργαζόμενος στον οποίο εφαρμόζεται το άρθρο 71α λαμβάνει παροχές εις είδος και εις χρήμα σύμφωνα με τη νομοθεσία του κράτους μέλους στο έδαφος του οποίου κατοικεί, σαν να υπαγόταν στη νομοθεσία αυτή κατά τη διάρκεια της τελευταίας απασχολήσεώς του αφού ληφθούν υπόψη, εφόσον είναι αναγκαίο, οι διατάξεις του άρθρου 18[semigr ] οι παροχές αυτές χορηγούνται εις βάρος του φορέα της χώρας κατοικίας».

(Τροπολογία 9)

ΑΡΘΡΟ 1, ΠΑΡΑΓΡΑΦΟΣ 2β (νέα)

Άρθρο 27, παράγραφος 1α (νέα) (Κανονισμός ΕΟΚ αριθ. 1408/71)

>Κείμενο μετά την ψηφοφορία στο ΕΚ>

2β. Να τροποποιηθεί ως εξής το άρθρο 27:

Το υπάρχον κείμενο μετατρέπεται σε παρ. 1 και προστίθεται η εξής παρ.2:

"1α. Σε περίπτωση συντάξεων που οφείλονται δυνάμει της νομοθεσίας περισσοτέρων κρατών μελών, η χορήγηση της βοήθειας βαρύνει το κράτος μέλος στη νομοθεσία του οποίου υπόκειτο ο δικαιούχος συντάξεως κατά το μακρύτερο χρονικό διάστημα».

(Τροπολογία 10)

ΑΡΘΡΟ 1, ΠΑΡΑΓΡΑΦΟΣ 2γ (νέα)

Άρθρο 31, παράγραφος 1α (νέα) (Κανονισμός ΕΟΚ αριθ. 1408/71)

>Κείμενο μετά την ψηφοφορία στο ΕΚ>

2γ. Να τροποποιηθεί ως εξής το άρθρο 31:

Το υπάρχον κείμενο μετατρέπεται σε παρ.1 και προστίθεται η εξής παρ.2:

>Κείμενο μετά την ψηφοφορία στο ΕΚ>

"1α. Ο δικαιούχος συντάξεως οφειλομένης κατά τη νομοθεσία ενός κράτους μέλους ή συντάξεων οφειλομένων κατά τη νομοθεσία δύο ή περισσοτέρων κρατών μελών, ο οποίος δικαιούται παροχών δυνάμει της νομοθεσίας ενός ή περισσοτέρων από τα ως άνω κράτη μέλη, καθώς και τα μέλη της οικογενείας του, δικαιούνται εφόσον διαμένουν στο έδαφος ενός κράτους μέλους δυνάμει της νομοθεσίας του οποίου δικαιούνται παροχών, παροχών από τον φορέα του εν λόγω κράτους μέλους και εις βάρος του, εφόσον ο ενδιαφερόμενος διαμένει εκεί».

(Τροπολογία 11)

ΑΡΘΡΟ 1, ΠΑΡΑΓΡΑΦΟΣ 2δ (νέα)

Άρθρο 31α (νέο) (Κανονισμός ΕΟΚ αριθ. 1408/71)

>Κείμενο μετά την ψηφοφορία στο ΕΚ>

2δ. Να παρεμβληθεί το εξής άρθρο 31α μετά από το άρθρο 31:

«Άρθρο 31α

Ο πρώην μεθοριακός εργαζόμενος ο οποίος δικαιούται συντάξεως δυνάμει της νομοθεσίας του κράτους μέλους στο έδαφος του οποίου εργάσθηκε ως μεθοριακός εργαζόμενος και ο οποίος δικαιούται παροχών δυνάμει της εν λόγω νομοθεσίας, καθώς και τα μέλη της οικογενείας και οι κληρονόμοι του, δικαιούνται συγχρόνως παροχών από τον φορέα του εν λόγω κράτους μέλους και εις βάρος του, σαν να κατοικούσε ο ενδιαφερόμενος στο έδαφός του».

(Τροπολογία 12)

ΑΡΘΡΟ 1, ΠΑΡΑΓΡΑΦΟΣ 4α (νέα)

Άρθρο 71, παράγραφος 1, σημείο α), υποσημειο ii)

(Κανονισμός (ΕΟΚ) αριθ. 1408/71)

>Κείμενο μετά την ψηφοφορία στο ΕΚ>

4α. Το άρθρο 71 διατυπώνεται ως εξής:

>Κείμενο μετά την ψηφοφορία στο ΕΚ>

Στην παράγραφο 1, σημείο α) ii), το κείμενο να διατυπωθεί ως εξής:

>Κείμενο μετά την ψηφοφορία στο ΕΚ>

«ii) Ο μεθοριακός εργαζόμενος ο οποίος ευρίσκεται σε πλήρη ανεργία λαμβάνει παροχές σύμφωνα με τη νομοθεσία του κράτους μέλους στο έδαφος του οποίου αναζητεί απασχόληση, δηλαδή είτε στο κράτος της τελευταίας του απασχόλησης είτε στο κράτος της διαμονής του σύμφωνα με τις διατάξεις του κράτους αυτού, σαν να έχει υπαχθεί στη νομοθεσία αυτή κατά τη διάρκεια της τελευταίας απασχολήσεώς του[semigr ] οι παροχές αυτές καταβάλλονται από το φορέα του τόπου κατοικίας και εις βάρος του, είτε από εκείνο της τελευταίας του απασχολήσεως».

(Τροπολογία 13)

ΑΡΘΡΟ 1, ΠΑΡΑΓΡΑΦΟΣ 4β (νέα)

Άρθρο 71α (νέο) (Κανονισμός (ΕΟΚ) αριθ. 1408/71)

>Κείμενο μετά την ψηφοφορία στο ΕΚ>

4β. Το άρθρο 71α συμπληρώνεται ως εξής:

«Άρθρο 71α

>Κείμενο μετά την ψηφοφορία στο ΕΚ>

Ανεξαρτήτως των διατάξεων του άρθρου 71, παρ. 1, σημείο α) ii), ο εργαζόμενος ο οποίος κατά τη διάρκεια της τελευταίας του απασχόλησης κατοικούσε στο έδαφος κράτους μέλους διαφορετικού από το αρμόδιο κράτος δικαιούται να λάβει την πρόωρη σύνταξη που προβλέπει η νομοθεσία του τελευταίου κράτους, σαν να κατοικούσε εκεί».

(Τροπολογία 14)

ΑΡΘΡΟ 1, ΠΑΡΑΓΡΑΦΟΣ 4γ (νέα)

Άρθρο 74, παράγραφος 1α (νέα) (Κανονισμός (ΕΟΚ) αριθ. 1408/71)

>Κείμενο μετά την ψηφοφορία στο ΕΚ>

4γ. Το άρθρο 74 τροποποιείται ως εξής:

>Κείμενο μετά την ψηφοφορία στο ΕΚ>

Το υπάρχον κείμενο θα αποτελέσει την παράγραφο 1 και προστίθεται η παράγραφος 1α:

>Κείμενο μετά την ψηφοφορία στο ΕΚ>

"1α. Οι διατάξεις της προηγούμενης παραγράφου εφαρμόζονται κατ' αναλογία στο δικαιούχο πρόωρης σύνταξης».

(Τροπολογία 15)

ΑΡΘΡΟ 1, ΠΑΡΑΓΡΑΦΟΣ 4δ (νέα)

Άρθρο 77, παράγραφος 1 (Κανονισμός (ΕΟΚ) αριθ. 1408/71)

>Κείμενο μετά την ψηφοφορία στο ΕΚ>

4ε. Το άρθρο 77, παράγραφος 1 διατυπώνεται ως εξής:

>Κείμενο μετά την ψηφοφορία στο ΕΚ>

"1. Ο όρος «παροχές» υπό το πνεύμα του παρόντος άρθρου, καθορίζει τα οικογενειακά επιδόματα που προβλέπονται για τους δικαιούχους πρόωρης σύνταξης, σύνταξης γήρατος, αναπηρίας, εργατικού ατυχήματος ή επαγγελματικής ασθένειας, καθώς και τις προσαυξήσεις ή τα συμπληρώματα των συντάξεων αυτών λόγω τέκνων των δικαιούχων αυτών, με εξαίρεση των συμπληρωμάτων που χορηγούνται βάσει συστημάτων ασφαλίσεως για εργατικά ατυχήματα και επαγγελματικές ασθένειες.»

(Τροπολογία 16)

ΑΡΘΡΟ 1, ΠΑΡΑΓΡΑΦΟΣ 4ε (νέα)

Άρθρο 81, παράγραφος δα (νέα) (Κανονισμός ΕΟΚ αριθ. 1408/71)

>Κείμενο μετά την ψηφοφορία στο ΕΚ>

4ε. Το άρθρο 81 τροποποιείται ως εξής:

>Κείμενο μετά την ψηφοφορία στο ΕΚ>

Μετά την παράγραφο δ) να παρεμβληθεί η εξής νέα δα):

>Κείμενο μετά την ψηφοφορία στο ΕΚ>

«δα) προάγει και αναπτύσσει τη συνεργασία μεταξύ των κρατών μελών ώστε να εξευρεθούν λύσεις για τα ειδικά προβλήματα που αφορούν την κοινωνική ασφάλιση των μεθοριακών εργαζομένων, μεταξύ άλλων όσον αφορά τις συνεισφορές τους για κοινωνική ασφάλιση και το δικαίωμα για επιδόματα στις παροχές.»

(Τροπολογία 6)

ΑΡΘΡΟ 2, ΠΑΡΑΓΡΑΦΟΣ 1α (νέα)

Άρθρο 19β) (νέο) (Κανονισμός ΕΟΚ αριθ. 574/72)

>Κείμενο μετά την ψηφοφορία στο ΕΚ>

1α. Πριν από το άρθρο 20 να προστεθεί το ακόλουθο άρθρο 19 α):

«Άρθρο 19β

Κατ' εφαρμογήν του άρθρου 22, παράγραφος 1, εδάφιο α) η Επιτροπή υποβάλλει πρόταση για τη θέσπιση ευρωπαϊκού δελτίου υγειονομικής περίθαλψης από 1ης Ιανουαρίου 1997.»

(Τροπολογία 17)

ΑΡΘΡΟ 2, ΠΑΡΑΓΡΑΦΟΣ 1β (νέα)

Άρθρο 95 (Κανονισμός ΕΟΚ αριθ. 574/72)

>Κείμενο μετά την ψηφοφορία στο ΕΚ>

1β. Να τροποποιηθεί το άρθρο 95:

α) Στην παρ. 2 διαγράφονται οι διατάξεις «και δια μειώσεως του αποτελέσματος κατά 20%".

>Κείμενο μετά την ψηφοφορία στο ΕΚ>

β) Μετά από την παρ. 4 να παρεμβληθεί νέα παρ. 4α:

"4α. Για την εφαρμογή του παρόντος άρθρου οι δύο σύζυγοι οι οποίοι είναι αμφότεροι δικαιούχοι συντάξεως δυνάμει της νομοθεσίας ενός κράτους μέλους και οι οποίοι ζουν κάτω από την ίδια στέγη στο έδαφος ενός άλλου κράτους μέλους, θεωρούνται ως ένας και μόνον δικαιούχος συντάξεως. Η διάταξη αυτή δεν ισχύει ωστόσο όταν οι δύο σύζυγοι, έως την ημερομηνία της υλοποίησης του ως άνω συνταξιοδοτικού δικαιώματος, δικαιούνται παροχών υπό την ιδιότητά τους ως μισθωτού εργαζομένου».

(Τροπολογία 18)

ΑΡΘΡΟ 2, ΠΑΡΑΓΡΑΦΟΣ 1γ (νέα)

Άρθρο 95α (νέο) (Κανονισμός ΕΟΚ αριθ. 574/72)

>Κείμενο μετά την ψηφοφορία στο ΕΚ>

1γ. Προστίθεται το ακόλουθο άρθρο 95α

>Κείμενο μετά την ψηφοφορία στο ΕΚ>

«Άρθρο 95α

Κινητικότητα των διακινούμενων εργαζομένων:

«Πριν από την 30ή Ιουνίου 1996 η Επιτροπή υποβάλλει πρόταση τροποποίησης του παρόντος κανονισμού, στην οποία περιλαμβάνεται ανάλυση των προβλημάτων που αντιμετωπίζουν οι εργαζόμενοι αυτοί λόγω της έλλειψης νομοθετικής εναρμόνισης. Η Επιτροπή θα διατυπώσει προτάσεις με στόχο την αποφυγή των προβλημάτων στη διασυνοριακή κυκλοφορία και τη δημιουργία πραγματικής εσωτερικής αγοράς για τους εργαζόμενους».

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που τροποποιεί τον κανονισμό (ΕΟΚ) αριθ. 1408/71 όσον αφορά την εφαρμογή των συστημάτων κοινωνικής ασφάλισης στους μισθωτούς, τους μη μισθωτούς και τα μέλη των οικογενειών τους που διακινούνται στο εσωτερικό της Κοινότητας και τον κανονισμό (ΕΟΚ) αριθ. 574/72 για τον καθορισμό των όρων εφαρμογής του κανονισμού (ΕΟΚ) αριθ. 1408/71 (COM(95)0352 - C4-0389/95 - 95/0196(CNS)

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0352 - 95/0196(CNS) ((ΕΕ C 260 της 5.10.1995, σελ. 13.)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 51 και 235 της Συνθήκης ΕΚ (C4-0389/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης (A4-0286/95),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α παράγραφος 2 της Συνθήκης ΕΚ[semigr ]

3. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.